Amanda Bynes se oom bekommerd | Nuus24
Los Angeles – Die oom van die gekwelde Amanda Bynes sê die aktrise kort hulp en dat haar onstabiliteit haar meer as net tronkstraf kan kos.Dit kom kort nadat die 26-jarige aktrise verlede week afgeneem is waar sy glo ‘n daggapyp rook nadat sy met ‘n opgeskorte rybewys bestuur het. “Sy moet ophou drink en bestuur. Sy kort hulp,” het Bynes se oom, Ronald Bynes, vir Celebuzz vertel.“Haar pa wil nie oor haar praat nie en verander altyd die onderwerp,” het Ronald gesê.“Die probleem is dat daar geen korrespondensie tussen Amanda en haar ouers is nie. Ek dink nie eens hulle weet wat met haar aangaan nie. Hulle is baie ontsteld oor haar onlangse probleme, maar hulle is steeds in die duister.”Volgens haar oom is die jong aktrise se gesin nie daarvan bewus dat sy drank misbruik nie. Ronald het bygevoeg dat haar pa onder die indruk is dat sy dogter glad nie drink nie. Bynes se rybewys is opgeskort nadat sy daarin misluk het om ‘n alkoholtoets aan owerhede te verskaf. Sy moet op 21 September in die hof verskyn.“Ek is net bekommerd dat iets erger met haar kan gebeur,” het haar oom gesê. – Volg Nuus24 op Twitter Lees meer oor: amanda bynes | bekendes VOLGENDE OP NUUS24X